ZAPISNIK
19. sjednice Vijeća Mjesnog odbora „Hrvatski narodni vladari”
održane u četvrtak 26. siječnja 2022. u 18.30 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Zubović, Anja Pletikosa, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 18. sjednice održane 14. prosinca 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 19. sjednice.

Prijedlog dnevnog reda:

[bookmark: _Hlk126923508]DNEVNI RED:

1. Novosti u reguliranju rada Mjesnih odbora: terminski plan aktivnosti, tablice glasovanja
2. Trg žrtava fašizma: sazivanje foruma građana po pitanju ozelenjavanja, donošenje zaključka
3. Projekti Mjesnog odbora „Hrvatski narodni vladari“ u okviru Plana komunalnih aktivnosti Gradske četvrti Donji grad
4. Asfalterski program
5. Izvještaj s koordinacije
6. Razno 

Predsjednica Vijeća predlaže dopunu dnevnog reda sa sljedećim točkama:
· [bookmark: _Hlk126923597]Nacrt prijedloga Odluke o davanju u zakup i na drugo korištenje površina javne namjene - mišljenje, traži se;
· [bookmark: _Hlk126923637]Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina - mišljenje, traži se;
· [bookmark: _Hlk126923765]Zamjena dotrajalih kamenih blokova na dijelovima Trga hrvatskih velikana - donošenje zaključka 

Prisutne članice Vijeća Mjesnog odbora „Hrvatski narodni vladari” nakon rasprave, jednoglasno donose sljedeći



DNEVNI RED:

1. Nacrt prijedloga Odluke o davanju u zakup i na drugo korištenje površina javne namjene - mišljenje, traži se,
2. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina - mišljenje, traži se,
3. Asfalterski program,
4. Zamjena dotrajalih kamenih blokova na dijelovima Trga hrvatskih velikana - donošenje zaključka 
5. Trg žrtava fašizma: sazivanje foruma građana po pitanju ozelenjavanja, donošenje zaključka
6. Novosti u reguliranju rada Mjesnih odbora: terminski plan aktivnosti, tablice glasovanja
7. Projekti Mjesnog odbora „Hrvatski narodni vladari“ u okviru Plana komunalnih aktivnosti Gradske četvrti Donji grad
8. Izvještaj s koordinacije
9. Razno


Ad 1. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina - mišljenje, traži se
Nakon kratke rasprave Vijeće Mjesnog odbora jednoglasno donosi sljedeći

 ZAKLJUČAK

o Nacrtu prijedloga Odluke o davanju u zakup i na drugo korištenje površina javne namjene

1. Vijeće Mjesnog odbora „Hrvatski narodni vladari“ podržava Nacrt prijedloga Odluke o davanju u zakup i na drugo korištenje površina javne namjene.

2. Ovaj zaključak se dostavlja Vijeću Gradske četvrti Donji grad na daljnje postupanje.

Ad 2. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina - mišljenje, traži se
Nakon kratke rasprave Vijeće Mjesnog odbora jednoglasno donosi sljedeći


 ZAKLJUČAK

o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskog izgledu pokretnih naprava i privremenih građevina

1. Vijeće Mjesnog odbora „Hrvatski narodni vladari“ podržava Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Ovaj zaključak se dostavlja Vijeću Gradske četvrti Donji grad na daljnje postupanje.

Ad 3. Asfalterski program
Članice Vijeća su u Plan komunalnih aktivnosti za 2023. uvrstile asfaltiranje dijela Vlaške ulice od broja 50 do broja 58 te ugao Mutimirove i Đorđićeve ulice.

Ad 4. Zamjena dotrajalih kamenih blokova na dijelovima Trga hrvatskih velikana, donošenje zaključka 
Dotrajale kamene ploče na Trgu hrvatskih velikana predstavljaju opasnost pješacima, a fotodokumentaciju njihova trenutna izgleda prilažemo zapisniku. 
Vijeće jednoglasno donose sljedeći
[bookmark: _Hlk126928409]ZAKLJUČAK
o hitnoj sanaciji dotrajalih kamenih ploča na Trgu hrvatskih velikana

1. Vijeće Mjesnog odbora „Hrvatski narodni vladari“ traži hitnu sanaciju dotrajalih kamenih ploča na Trgu hrvatskih velikana jer predstavlja opasnost pješacima.

2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, i Vijeću Gradske četvrti Donji grad.

Ad 5. Trg žrtava fašizma: sazivanje foruma građana po pitanju ozelenjavanja, donošenje zaključka
Trg žrtava fašizma predstavlja akutno mjesto našeg kvarta o kojem članice Vijeća u suradnji s članovima Vijeća okolnih mjesnih odbora i članovima različitih inicijativa raspravljaju od početka mandata. Rasprave se tiču originalnog izgleda parka oko Meštrovićeva paviljona te potrebe za ozelenjavanjem tog prostora. Glas građana koji taj prostor koriste je važan, a Vijeće Gradske četvrti Donji grad otvorilo je na političkoj razini pitanje pokretanje procedure hortikulturnog uređenja Trga žrtava fašizma. 
S obzirom na te dvije stavke, članice Vijeća mjesnog odbora su na ovoj sjednici većinski donijele sljedeći
[bookmark: _Hlk126928499]ZAKLJUČAK
o hortikulturnom uređenju Trga žrtava fašizma 

1. Vijeće Mjesnog odbora „Hrvatski narodni vladari“ traži pokretanje procedure hortikulturnog uređenja Trga žrtava fašizma.

2. Ovaj zaključak se dostavlja Vijeću Gradske četvrti Donji grad na daljnje postupanje.

Ad 6. Novosti u reguliranju rada Mjesnih odbora: terminski plan aktivnosti, tablice glasovanja
Predsjednica je članicama Vijeća predstavila terminski plan aktivnosti za 2023. te s obzirom na predloženo ustanovile tempo provođenja istoga u prethodnoj godini te svoje obveze u tekućoj i što je sve dosad izvršeno. Također, od današnje sjednice potrebno je voditi evidenciju o glasanju, stoga su članice Vijeća upoznate s novim načinom obilježavanja svog mišljenja i glasanja.

Ad 7. Projekti Mjesnog odbora „Hrvatski narodni vladari“ u okviru Plana komunalnih aktivnosti
Nastavno na hortikulturno uređenje oko Meštrovićeva paviljona, članice Vijeća su razgovarale o druge dvije točke predložene kao projekt ozelenjavanja - uređenje Trga žrtava fašizma te uređenje Iblerova trga. Oba prijedloga ulaze kao važni momenti ozelenjavanja Donjeg grada u fazu izrade projekta. 

Ad 8. Izvještaj s koordinacije
Predsjednica je izvijestila o trenutnim događanjima na koordinaciji Donjega grada, a koja se tiču točaka o kojima se raspravljalo prošloga mjesta. Pomicanje zelenog otoka ispred Račkoga 4 na bočnu stranu Osnovne škole Dr. Ivan Merz nije se dogodilo te su potrebne dodatne intervencije članica Vijeća prema Zagrebačkom holdingu d.o.o., Podružnici Čistoći, što je ujedno i zadatak za naredni period. Također, poslane su adrese stavljanja dodatnih zelenih otoka te se čeka odgovor od Zagrebačkog holdinga d.o.o., Podružnice Čistoće. U narednom periodu također će se razgovarati o parkirnim mjestima ispred Hrvatske narodne banke koja su cjelodnevno rezervirana za zaposlenike Hrvatske narodne banke te u potpunosti nedostupna građanima za korištenje.

Ad 9. Razno
Pod ovom točkom članice Vijeća su razgovarale o organizaciji foruma građana te daljnjim koracima te suradnje s Vijećem Gradske četvrti Donji grad. 

Sjednica je završila u 19:30 sati.
Zapisnik vodila Anja Pletikosa

KLASA: 024-08/23-003/189
URBROJ: 251-13-11-1/003-23-2
Zagreb,  26. siječnja 2023.




Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                  Anja Pletikosa, v.r.

